**รายงานการประชุมคณะอนุกรรมการติดตามและประเมินผล**

**วันพฤหัสบดีที่ 19 ธันวาคม 2562 เวลา 13.30 น.**

**ณ ห้องประชุมองค์การบริหารส่วนตำบลคลองหรัง**

**ผู้มาประชุม**

1. นายประกอบ ประทุมวรรณ ผู้ทรงคุณวุฒิ ประธานอนุกรรมการฯ

2. นายสุธา สมนวล ผู้ใหญ่บ้านหมู่ที่ 2 อนุกรรมการฯ

3. นางณฐภัค ชูสง นักวิเคราะห์นโยบายและแผน อนุกรรมการฯและเลขานุการ

**ผู้ไม่มาประชุม**

1. นายธีระศักดิ์ กั้งเหล้ง ผอ.รพ.สต.บ้านแม่เปียะ อนุกรรมการฯ

2. นายไชยยศ เหมรัตน์ หัวหน้าสำนักปลัด อนุกรรมการฯ

**ผู้เข้าร่วมประชุม**

1. น.ส.วาติตา โปร่งจิต นักวิชาการสาธารณสุข

2. นางสมร อ้วนเส้ง ครู โรงเรียนบ้านต้นปริง

3. นางลมัย กูลเกื้อ ประธานชมรมผู้สูงอายุตำบลคลองหรัง

4. นางวิภาพร ชูเพชร ครู ศพด.ตำบลคลองหรัง

5. น.ส.ชุติมน แก้วรุ่งเรือง ผู้ดูแลเด็ก ศพด.ตำบลคลองหรัง

6. นางนิตยา พรมสุวรรณ ประธาน อสม. หมู่ที่ 1

7. น.ส.มะลิวรรณ แก้วรัตนะ ผู้ช่วยเจ้าพนักงานสาธารณสุข

**เริ่มประชุม เวลา 13.30 น.**

 เมื่อที่ประชุม นายประกอบ ประทุมวรรณ ตำแหน่ง ประธานอนุกรรมการติดตามและประเมินผล ได้กล่าวเปิดการประชุม

**นายประกอบ ประทุมวรรณ :** เรียนคณะอนุกรรมการติดตามและประเมินผลการดำเนินโครงการของกองทุน

**ผู้ทรงคุณวุฒิ** หลักประกันสุขภาพและผู้เข้าร่วมประชุมทุกท่าน สำหรับการประชุมในวันนี้เป็นการติดตามการดำเนินงานของโครงการที่สนับสนุนงบประมาณขององทุนหลักประกันสุขภาพ องค์การบริหารส่วนตำบลคลองหรังในรอบปีงบประมาณ 2562 ที่ผ่านมา ซึ่งจะเป็นการพูดคุย รายงานผลการดำเนินงานที่ผ่านมาว่ามีอุปสรรคหรือปัญหาอะไรบ้างในการดำเนินโครงการ และควรปรับปรุงตรงไหน เพื่อให้โครงการที่ขอรับการสนับสนุนมีประสิทธิภาพ ขอเชิญ น.ส.มะลิวรรณ แก้วรัตนะ ชี้แจงรายละเอียด

**น.ส.มะลิวรรณ แก้วรัตนะ :** สำหรับโครงการที่จะประเมินผลจะมีทั้งหมด 6 โครงการ 1. โครงการ 3 อ.

**ผช.จพง.สาธารณสุข** 2 ส.ปลอดโรค โดยโรงพยาบาลส่งเสริมสุขภาพตำบลบ้านแม่เปียะ 2. โครงการอาหารเช้า เพื่อน้องทุพโภชนาการ อิ่มท้อง สมองแจ่มใส โดย โรงเรียนบ้านต้นปริง 3. โครงการออกกำลังกายผู้สูงอายุ โดยชมรมผู้สูงอายุตำบลคลองหรัง 4. โครงการเฝ้าระวังและแก้ไขปัญหาภาวะทุพโภชนาการในศูนย์พัฒนาเด็กเล็กตำบลคลองหรัง 5. โครงการเฝ้าระวังและป้องกันโรคไข้เลือดออก ประจำปี 2562 โดย สำนักปลัด องค์การบริหารส่วนตำบลคลองหรัง 6. โครงการคลองหรังร่วมใจ ลดเบาหวาน ความ รู้เท่าทัน Stroke โดยอาสาสมัครสาธารณสุขประจำหมู่บ้าน หมู่ที่ 1 บ้านคลองหรัง ตอนนี้คณะอนุกรรมการทุกท่านก็จะได้แบบฟอร์มการติตามและประเมินผลซึ่งจะได้ชุดละ 1 โครงการทั้งหมด 6 ชุด และจะนำไปหาค่าเฉลี่ยคะแนน โดยรายละเอียดแบบฟอร์มติดตามผลจะมี ชื่อโครงการ องค์กรที่ขอรับการสนับสนุน ผู้ดูแลโครงการ โครงการอยู่ในแผนงานใด โดยแผนงานจะมีทั้งหมด 13 แผนงาน แผนงานทางกาย แผนงานเหล้าบุหรี่ แผนงานอาหารและโภชนาการ แผนงานโรคเรื้อรัง แผนงานผู้สูงอายุ ผู้พิการ แผนงานสิ่งแวดล้อม แผนงานเด็กและเยาวชน แผนงานครอบครัว แผนงานอนามัยแม่และเด็ก แผนงานอุบัติเหตุ แผนงานเอดส์ แผนงานเผชิญภัยพิบัติและโรคระบาด แผนงานบริหารกองทุน กลุ่มเป้าหมาย กลุ่มหญิงตั้งครรภ์และหลังคลอด กลุ่มเด็กก่อนวัยเรียน กลุ่มเด็กวัยเรียนและเยาวชน กลุ่มวัยทำงาน กลุ่มสูงอายุ กลุ่มผู้ป่วยโรคเรื้อรัง กลุ่มคนพิการและทุพพลภาพ กลุ่มประชาชนทั่วไปที่มีภาวะเสี่ยง และสำหรับการบริหารและพัฒนากองทุน สำหรับสภาพการดำเนินการซึ่งตอนนี้ทุกโครงการดำเนินการเสร็จเรียบร้อยแล้วทุกโครงการ สำหรับการติดตามและประเมินผล จะดูในส่วนของ กลุ่มเป้าหมาย ระยะเวลาดำเนินการ งบประมาณมีการใช้จ่ายอย่างเหมาะสมหรือไม่ กิจกรรมตรงตามวัตถุประสงค์ของโครงการหรือไม่ วิธีการดำเนินการเป็นไปตามแผนที่ได้เขียนขอหรือไม่และความสนใจของผู้เข้าร่วมโครงการ การประชาสัมพันธ์โครงการ การให้ความรู้ ความร่วมมือ และปัญหาอุปสรรคในการดำเนินโครงการ ขอบคุณค่ะ

**นายสุธา สมนวล :** โครงการ 3 อ. 2 ส. ปลอดโรค รายละเอียดบิลค่าอาหารว่างไม่ถูกต้อง อยู่หมู่ที่

**ผญบ.ม.2** 6 แต่ลงหมู่ที่ 3 ไม่ถูกต้อง และอีกชุดหนึ่งเมื่อวันที่ 1 กรกฎาคม 2562 ชื่อผู้เข้าร่วมกิจกรรม น.ส. อรวรรณ สมนวล ไม่ใช่ต้องเป็น น.ส.อรวรรณ สมทอง และหลายละเอียดคลาดเคลื่อนอีกหลายตัว และทำเอกสารให้ชัดเจน และต้องทำให้ถูกต้องเพราะเป็นเอกสาร

**ระเบียบวาระที่ 2 เรื่องรับรองรายงานการประชุมครั้งที่ผ่านมา**

- รับรองรายงานการประชุมอนุกรรมการบริหารกองทุนหลักประกันสุขภาพ อบต. คลองหรัง ครั้งที่ 2/2561 เมื่อวันที่ 20 ธันวาคม 2561

**นายประกอบ ประทุมวรรณ :** ขอเชิญ น.ส.มะลิวรรณ แก้วรัตนะ ชี้แจงรายละเอียด

**ผู้ทรงคุณวุฒิ**

**น.ส.มะลิวรรณ แก้วรัตนะ :** สำหรับการประชุมครั้งที่ผ่านมาเป็นการประชุมครั้งที่ 2/2561 เมื่อวันที่ 20

**ผช.จพง.สาธารณสุข** ธันวาคม 2561 เวลา 13.30 น. มีผู้เข้าร่วมประชุม 4 ท่าน ผู้ไม่มาประชุม 1 ท่าน และมีผู้เข้าร่วมประชุม 1 ท่าน ติดตามในส่วนของโครงการดังนี้

- โครงการอาหารเช้า เพื่อน้อง อิ่มท้อง สมองแจ่มใส โดยโรงเรียนบ้านต้นปริง

- โครงการว่ายน้ำเป็นเล่นน้ำได้อย่างปลอดภัย โดยโรงเรียนบ้านต้นปริง

- โครงการเฝ้าระวังและป้องกันโรคไข้เลือดออกประจำปี 2561 โดยสำนักปลัด อบต.คลองหรัง

- โครงการแก้ไขกรณีเกิดโรคระบาดและภัยพิบัติฉุกเฉิน โดยสำนักปลัด อบต. คลองหรัง

**ที่ประชุม** มีมติรับรองรายงานการประชุมครั้งที่ผ่านมา

**ระเบียบวาระที่ 3 เรื่องเพื่อทราบ** 3.1 ติดตามประเมินผลโครงการประจำปีงบประมาณ 2562

 - โครงการ 3 อ. 2 ส. ปลอดโรค โดย โรงพยาบาลส่งเสริมุขภาพตำบลบ้านแม่เปียะ

**น.ส.วาติตา โปร่งจิต :** ตามที่ได้เสนอโครงการ 3 อ. 2 ส. ปลอดโรค เป็นโครงการที่ปรับเปลี่ยน

**นักวิชาการสาธารณสุข** พฤติกรรมของบุคคล โดยเลือกชุมในหมู่ที่ 3 บ้านแม่เปียะ วัตถุประสงค์ เพื่อให้กลุ่มเสี่ยงมีความรู้เกี่ยวกับโรคความดันโลหิตสูงและโรคเบาหวานมากขึ้น เพื่อให้กลุ่มเสี่ยงมีพฤติกรรมการรับประทานอาหารและการออกกำลังกายที่ถูกต้องเหมาะสมในการป้องกันโรค เพื่อให้กลุ่มเสี่ยงเกิดความตระหนักถึงอันตรายของโรคความดันโลหิตสูงและโรคเบาหวาน ผลที่คาดว่าจะได้รับ 1. กลุ่มเสี่ยงมีความรู้เพิ่มมากขึ้นหลังการอบรม 2. กลุ่มเสี่ยงมีพฤติกรรมการรับประทานอาหารและการออกกำลังกายที่ถูกต้องเหมาะสมในการป้องกันโรค 3. กลุ่มเสี่ยงสามารถปรุงอาหารได้เหมาะสม สำหรับผลการดำเนินโครงการ นั้น พบว่า 1. เนื้อหาความรู้การอบรมสามารถนำความรู้ไปใช้ได้จริงในชีวิตประจำวัน ซึ่งไม่มีความซับซ้อนในขั้นวิชาการ ประชาชนผู้เข้าร่วมนำไปปฏิบัติได้เอง เช่น อันตรายของโรค อาหารที่เหมาะสมกบกลุ่ม ผู้เข้าอบรมมีความรู้ร้อยละ 80 2. ผู้เข้าร่วมกิจกรรม จำนวน 75 คน จากการสังเกตและมีส่วนร่วมกับกิจกรรม ผู้เข้าร่วมมีความพึงพอใจ สนุกในกิจกรรมการออกกำลังกายและอารมณ์ มีการปฏิบัติการออกกำลังกายถูกต้องเหมาะสม 3. ผู้เข้าร่วมกิจกรรมเกิดความตระหนักและสามารถบอกถึงผลเสียของพฤติกรรมที่ไม่เหมาะสม จากกิจกรรมผู้เข้าร่วมตระหนักและสามารถนำไปใช้ในชีวิตประจำวันได้จริง 4. การสร้างพฤติกรรมสุขภาพที่ถูกต้องนั้นย่อมอาศัยการปรับเปลี่ยนระยะยาว ซึ่งทาง รพ.สต ก็ได้มีกิจกรรมต่อเนื่อง ใช้สื่อประชาสัมพันธ์และโดยการจัดตั้งคลินิกลดพุง ลดโรค (DPAC) ลดเสี่ยงเบาหวาน ความดันโลหิตสูง มะเร็งและหลอดเลือด ให้คำปรึกษาอย่างจริงจังสำหรับผู้มีปัญหาและตั้งใจ งบประมาณ 17,720 บาทมีการเบิกจ่ายจริงทั้งหมดคิดเป็นร้อยละ 100

 - โครงการเฝ้าระวังและป้องกันโรคไข้เลือดออก โดย สำนักปลัด อบต.คลองหรัง

**น.ส.มะลิวรรณ แก้วรตนะ :** โครงการเฝ้าระวังและป้องกันโรคไข้เลือดออก โดย สำนักปลัด อบต.คลองหรัง

**ผช.จพง.สาธารณสุข** หลักการและเหตุผล ไข้เลือดออกเป็นปัญหาสาธารณสุขของประเทศไทย มักระบาดในช่วงหน้าฝนโดย มีพาหะของโรคคือ ยุงลาย ส่วนใหญ่มักเป็นในเด็กวัยเรียนช่วงอายุ 10 - 14 ปี บางรายอาการรุนแรงจนทำให้เสียชีวิตได้ แต่ปัจจุบันยังพบผู้ป่วยไข้เลือดออกในผู้ใหญ่และมีการเกิดโรคตลอดทั้งปีอีกด้วย การดำเนินงานควบคุมป้องกันโรคไข้เลือดออกให้ประสบผลสำเร็จและเกิดประสิทธิภาพนั้นจำเป็นต้องระดมความร่วมมือจากทุกฝ่ายที่เกี่ยวข้องในการกำจัดลูกน้ำยุงลายที่เป็นพาหะนำโรคและรณรงค์ให้ชุมชนตระหนักถึงความสำคัญของปัญหาโรคไข้เลือดออกและร่วมมือกันเฝ้าระวังป้องกันการแพร่ระบาดของโรคนี้ วัตถุประสงค์ ข้อที่ 1 เพื่อกระตุ้นให้ชุมชนตระหนักถึงอันตรายของยุงลายและโรคไข้เลือดออก ข้อที่ 2 เพื่อลดอัตราการเกิดโรคไข้เลือดออกของประชาชนในพื้นที่และป้องกันการแพร่เชื้อในชุมชน ข้อที่ 3 เพื่อสร้างความร่วมมือ ร่วมใจของชุมชนและโรงเรียนในการแก้ไขปัญหาและควบคุมป้องกันโรคไข้เลือดออก ข้อที่ 4 เพื่อป้องกันและควบคุมการแพร่ระบาดของโรคไข้เลือดออก วิธีดำเนินการ 1. รวบรวมข้อมูลสถานการณ์โรคไข้เลือดออกและจำนวนผู้ป่วยโรคไข้เลือดออกในพื้นที่ 2. จัดทำโครงการและเสนอคณะกรรมการบริหารกองทุนหลักประกันสุขภาพองค์การบริหารส่วนตำบลคลองหรัง พิจารณาอนุมัติ 3. จัดหา จัดเตรียม วัสดุอุปกรณ์ให้เพียงพอและมีความพร้อมในการปฏิบัติงาน 4. ประสานงานกับโรงพยาบาลส่งเสริมสุขภาพตำบลบ้านแม่เปียะ อสม. โรงเรียน ชุมชนและหน่วยงานอื่น ๆ ที่เกี่ยวข้อง 5. แจ้งผู้นำชุมชน โรงพยาบาลส่งเสริมสุขภาพตำบลบ้านแม่เปียะและอสม. เพื่อนัดวันเวลาออกทำลายแหล่งเพาะพันธุ์ยุงและแจกทรายอะเบท 6. ประชาสัมพันธ์เสียงตามสาย ป้ายประชาสัมพันธ์ต่าง ๆ และเดินขบวนรณรงค์ 7. สรุปผลการดำเนินงานและปัญหา อุปสรรค ผลที่คาดว่าจะได้รับ 1. สามารถลดอัตราผู้ป่วยโรคไข้เลือดออกของประชาชนและนักเรียนในเขตองค์การบริหารส่วนตำบลคลองหรัง 2. ชุมชนและโรงเรียน ร่วมมือร่วมใจในการแก้ไขปัญหาและควบคุมโรคไข้เลือดออก 3. ผู้นำชุมชน/ประชาชน/นักเรียน มีความรู้ ความเข้าใจเรื่องไข้เลือดออกตลอดจนตระหนักถึงภัยไข้เลือดออก 4. สามารถควบคุมโรคไข้เลือดออกได้อย่างรวดเร็วและยั่งยืนเพื่อมิให้มีการแพร่ระบาดในชุมชนและโรงเรียน สรุปผู้ป่วยโรคไข้เลือดออกในพื้นที่ตำบลคลองหรัง ปี 2562 เดือนมกราคม 2562 – ปัจจุบัน ( 19 พฤศจิกายน 2562) จำนวนผู้ป่วยโรคไข้เลือดออกในตำบลคลองหรัง มีทั้งหมด 14 ราย โดยมีรายละเอียดดังนี้ หมู่ที่ 1 จำนวน 4 ราย หมู่ที่ 2 จำนวน 4 ราย หมู่ที่ 4 จำนวน 2 ราย และหมู่ที่ 5 จำนวน 4 ราย สำหรับผู้ป่วยโรคไข้ติดเชื้อไวรัสซิกาในพื้นที่ตำบลคลองหรัง ปี 2562 นั้น มีจำนวน 3 ราย อยู่ในพื้นที่หมู่ที่ 2 หมู่ที่ 3 และหมู่ที่ 4 สรุปค่าใช้จ่ายโครงการเฝ้าระวังและป้องกันโรคไข้เลือดออก ประจำปีงบประมาณ 2562 งบประมาณที่ได้รับการสนับสนุนจากกองทุนหลักประกันสุขภาพองค์การบริหารส่วนตำบลคลองหรัง จำนวน 30,000 บาท มีเงินเหลือใช้คืนกองทุนจำนวน 10,125 บาท และรายละเอียดมค่าใช้จ่าย ดังต่อไปนี้

|  |  |  |  |
| --- | --- | --- | --- |
| **ที่** | **รายการ** | **จำนวน** | **จำนวนเงิน (บาท)** |
| 1 | ยาพ่นยุง ขนาด 1 ลิตร | 2 ขวด | 2,800 |
| 2 | ทรายอะเบท ขนาด 25 กิโล | 1 ถัง | 3,795 |
| 3 | สเปรย์กันยุง | 1 ลัง | 2,800 |
| 4 | ชุดป้องกันสารเคมี | 2 ชุด | 1,980 |
| 5 | ไวนิลประชาสัมพันธ์ | 6 ป้าย | 4,800 |
| 6 | น้ำมันเชื้อเพลิง | 7 ครั้ง | 3,700 |
| **รวม** | 19,875 |

ผลการดำเนินงาน 1. สามารถลดอัตราผู้ป่วยโรคไข้เลือดออกของประชาชนและนักเรียนในเขตองค์การบริหารส่วนตำบลคลองหรัง 2. ชุมชนและโรงเรียน ร่วมมือร่วมใจในการแก้ไขปัญหาและควบคุมโรคไข้เลือดออก 3. ผู้นำชุมชน/ประชาชน/นักเรียน มีความรู้ ความเข้าใจเรื่องไข้เลือดออกตลอดจนตระหนักถึงภัยไข้เลือดออก 4. สามารถควบคุมโรคไข้เลือดออกได้อย่างรวดเร็วและยั่งยืนเพื่อมิให้มีการแพร่ระบาดในชุมชนและโรงเรียน ปัญหา/อุปสรรค 1. ด้านกายภาพ การลงพื้นที่บางครั้งมีฝนตกจึงไม่สามารถลงพ่นหมอกควันได้ตามเวลาที่กำหนด 2. ด้านบุคลากรขาดบุคลากรที่ช่วยพ่นหมอกควัน 3. ด้านงบประมาณ ขาดงบประมาณในการจ้างผู้พ่นหมอกควัน 4. ด้านพื้นที่ ประชาชนในพื้นที่ไม่ค่อยอำนวยความสะดวกให้กับทีมพ่นหมอกควันในการลงพ่นหมอกควัน

 - โครงการออกกำลังกายผู้สูงอายุ โดย ชมรมผู้สูงอายุตำบลคลองหรัง

**นางลมัย กูลเกื้อ :** เรียนท่านประธานและอนุกรรมการทุกท่านสำหรับโครงการชมรมผู้สูงอายุ

**ปธ.ชมรมผู้สูงอายุตำบลคลองหรัง** ตำบลคลองหรังนั้น ขอสนับสนุนงบประมาณจำนวน 39,410 บาท จากกองทุนหลักประกันสุขภาพองค์การบริหารส่วนตำบลคลองหรัง มีวัตถุประสงค์ 1. เพื่อให้สมาชิกชมรมผู้สูงอายุได้ออกกำลังกายอย่างต่อเนื่อง 2. เพื่อให้การดำเนินงานของชมรมผู้สูงอายุเป็นศูนย์รวมของการออกกำลังกาย และรับทราบวิธีการดูแลสุขภาพอย่างถูกต้อง 3. เพื่อให้สมาชิกชมรมผู้สูงอายุสมารถดูแลสุขภาพและแก้ไขปัญหาสุขภาพได้ด้วยตนเอง ผลที่คาดว่าจะได้รับ 1. ชมรมผู้สูงอายุตำบลคลองหรัง เกิดความรัก ความชอบในการออกกำลังกายเป็นประจำ 2. ชมรมผู้สูงอายุมีกิจกรรมออกกำลังกายอย่างสม่ำเสมอ และการออกกำลังกายหลายรูปแบบ 3. ช่วยสร้างเสริมสุขภาพกาย สุขภาพจิต ของชมรมผู้สูงอายุให้แข็งแรง สดชื่น แจ่มใส ผลการดำเนินงาน 1. ชมรมผู้สูงอายุตำบลคลองหรัง เกิดความรัก ความชอบในการออกกำลังกายเป็นประจำ 2. ชมรมผู้สูงอายุมีกิจกรรมออกกำลังกายอย่างสม่ำเสมอ และการออกกำลังกายหลายรูปแบบ 3. ช่วยสร้างเสริมสุขภาพกาย สุขภาพจิต ของชมรม ผู้สูงอายุให้แข็งแรง สดชื่น แจ่มใส ซึ่งบรรลุวัตถุประสงค์ของโครงการ และงบประมาณเบิกจ่ายจริง คิดเป็นร้อยละ 100 และไม่มีปัญหา/อุปสรรคในการดำเนินงาน

**นายสุธา สมนวล :** ภาพที่ประมวลมาน่าจะเอาภาพที่ทำโครงการมาใส่ ไม่น่าจะเอาภาพที่ไปร่วม

**ผญบ.ม.2** กิจกรรมในงานต่าง ๆ หรือการออกงานมาใส่ และจะเอามาสรุปผลงานไม่ได้ เพราะเอาภาพจากที่อื่นมา และน่าจะเอากิจกรรมที่ชมรมทำในชมรมมาใส่จะดีกว่า

 - โครงการอาหารเช้า เพื่อน้องทุพโภชนาการ อิ่มท้อง สมองแจ่มใส โดย โรงเรียน

บ้านต้นปริง

**นางสมร อ้วนเส้ง :** โครงการอาหารเช้า เพื่อน้องทุพโภชนาการ อิ่มท้อง สมองแจ่มใส โดยสภาพ

**ครูโรงเรียนบ้านต้นปริง** ทั่วไปแล้วหมู่ที่ 5 บ้านต้นปริงนั้น ผู้ปกครองของเด็กโรงเรียนบ้านต้นปริงนั้นจะประกอบอาชีพกรีดยางพารา และไปตั้งแต่เที่ยงคืน กลับมาก็เด็ก ๆ ก็มาโรงเรียนแล้ว และโรงเรียนบ้านต้นปริงก็เล็งเห็นความสำคัญ ของการรับประทานอาหารเช้า เพื่อที่สมองจะได้รับสารอาหาร และเรียนรู้ได้อย่างเต็มที่ และเราได้รับความอนุเคราะห์งบประมาณมาจากกองทุนหลักประกันสุขภาพองค์การบริหารส่วนตำบลคลองหรัง มาเป็นระยะเวลา 2 ปี โดยมีวัตถุประสงค์ 1. เพื่อให้นักเรียนในโรงเรียนบ้านต้นปริงที่มีปัญหาภาวะโภชนาการจำนวน 18 คน ได้รับประทานอาหารเช้าที่มีคุณค่าทางสารอาหารครบ 5 หมู่ 2. เพื่อให้นักเรียนในโรงเรียนบ้านต้นปริงที่มีปัญหาภาวะโภชนาการจำนวน 18 คน มี น้ำหนัก ส่วนสูงตามเกณฑ์มาตรฐาน 3. เพื่อให้นักเรียนในโรงเรียนบ้านต้นปริงที่มีปัญหาภาวะโภชนาการจำนวน 18 คน มีพัฒนาการสมวัย 4. เพื่อให้นักเรียนในโรงเรียนบ้านต้นปริงที่มีปัญหาภาวะโภชนาการจำนวน 18 คน ได้รับประทานอาหารที่มีประโยชน์และมีสุขนิสัยในการรับประทานอาหารอย่างถูกต้อง เมื่อเราได้งบประมาณมาเราก็ไปจัดเตรียมอาหารกับแม่ครัวที่โรงเรียน คือ ให้เด็กกิน 18 คน แต่จริง ๆ เด็กที่ไม่รับประทานอาหารเช้ามากกว่า 18 คน แต่เมื่อเทียบ น้ำหนักกับส่วนสูงแล้วนั้นก็พบว่ามีภาวะโภชนาการที่ดี จึงเลือกกลุ่มที่มีปัญหาภาวะทุพโภชนาการมากกว่า เราให้เด็กรับประทานอาหารเช้าตอนมาถึงโรงเรียนประมาณ 7. 15 นาที ผลการดำเนินงาน 1. นักเรียนที่เข้าร่วมโครงการ จำนวน 18 คน ได้รับประทานอาหารเช้าที่มีคุณค่าทางสารอาหารร้อยละ 100 2. นักเรียนในโรงเรียนบ้านต้นปริงที่มีปัญหาภาวะโภชนาการจำนวน 18 คน มีน้ำหนัก ส่วนสูง ตามเกณฑ์มาตรฐานร้อยละ 80 3. นักเรียนโรงเรียนบ้านต้นปริงที่มีปัญหาภาวะโภชนาการจำนวน 18 คน มีพัฒนาการสมวัยร้อยละ 80 4. นักเรียนโรงเรียนบ้านต้นปริงที่มีปัญหาภาวะโภชนาการจำนวน 18 คน ได้รับประทานอารหารที่มีประโยชน์และมีสุขนิสัยในการรับประทานอาหารอย่างถูกต้องร้อยละ 90 5. ผู้ปกครอง แม่ครัว ครู ได้รับความรู้เกี่ยวกับความสำคัญและประโยชน์ของอาหารเช้า โดยเราสรุปจากเกณฑ์และชั่งน้ำหนัก วัดส่วนสูงเด็ก 18 คนทุกเดือน และเด็กมีน้ำหนักเพิ่มขึ้น 17 คน และ 1 คนน้ำหนักไม่ขึ้นทางโรงเรียนก็เลยดูว่าทำไมเด็ก 1 คนน้ำหนักไม่ขึ้น แต่พอดูส่วนสูงสรุปว่าส่วนสูงขึ้น และถือว่าประสบความสำเร็จและเด็กทุกคนมีส่วนสูงเพิ่มขึ้นร้อยละ 100

- โครงการเฝ้าระวังและแก้ไขปัญหาภาวะทุพโภชนาการในเด็กศูนย์พัฒนาเด็กเล็กตำบลคลองหรัง โดย ศูนย์พัฒนาเด็กเล็กตำบลคลองหรัง

**น.ส.ชุติมน แก้วรุ่งเรือง :** สำหรับโครงการเฝ้าระวังและแก้ไขปัญหาภาวะทุพโภชนาการในเด็กศูนย์พัฒนา

**ผู้ดูแลเด็ก ศพด.ต.คลองหรัง** เด็กเล็กตำบลคลองหรัง นั้นมีกลุ่มเป้าหมาย คือ เด็กศูนย์พัฒนาเด็กเล็กตำบลคลองหรังที่มีภาวะทุพโภชนาการ จำนวน 17 คน ของบประมาณกองทุนหลักระกันสุขภาพองค์การบริหารส่วนตำบลคลองหรัง จำนวน 39,955 บาท และมีเงินเหลือจ่ายคืนกองทุน จำนวน 14,025 บาท และมีวัตถุประสงค์ 1. เพื่อให้นักเรียนของศูนย์พัฒนาเด็กเล็กตำบลคลองหรังที่มีความเสี่ยงและมีภาวะทุพโภชนาการ ได้รับการเฝ้าระวังและติดตามทางโภชนาการ 2. เพื่อให้นักเรียนของศูนย์พัฒนาเด็กเล็กตำบลคลองหรังมีพัฒนาการด้านร่างกายและสมองเจริญเติบโต มีโภชนาการสมวัย 3. เพื่อให้ผู้ปกครองนักเรียนของศูนย์พัฒนาเด็กเล็กตำบลคลองหรังมีความรู้ ความเข้าใจด้านโภชนาการ สำหรับเด็กเล็ก 0-5 ปี ผลที่คาดว่าจะได้รับ 1. นักเรียนที่มีความเสี่ยงและมีภาวะทุพโภชนาการได้รับการเฝ้าระวังและติดตามทางโภชนาการ 2. นักเรียนมีพัฒนาการด้านร่างกายและสมองเจริญเติบโต มีโภชนาการสมวัย 3. ผู้ปกครองนักเรียนมีความรู้ ความเข้าใจด้านโภชนาการสำหรับเด็กเล็ก 0- 5 ปี แต่ในงบ 39,955 มีค่าใช้จ่าย ค่าสมนาคุณวิทยากร จำนวน 2 ชั่วโมง ๆ ละ 600.- บาท เป็นเงิน 1,200.- บาท ค่าอาหารว่างและเครื่องดื่ม สำหรับกลุ่มเป้าหมายและผู้ดำเนินงาน จำนวน 20 คน ๆ ละ 25.- บาท/มื้อ จำนวน 1 มื้อ เป็นเงิน 500.- บาทค่าป้ายไวนิลโครงการฯ ขนาด 1.2X2.4 เมตร เป็นเงิน 430.- บาท ค่าวัสดุ อุปกรณ์การอบรม จำนวน 17 ชุด ๆ ละ 50.- บาท เป็นเงิน 850.- บาท และค่าอาหารเสริม จำนวน 17 คน ๆ ละ 15.- บาท รวมเป็นเงิน 22,950 บาท และมีการชั่งน้ำหนัก วัดส่วนสูงตลอดกิจกรรมในทุก ๆ เดือน และมีเด็กผอม 5 คน ซึ่งส่วนใหญ่เกิดจากกรรมพันธุ์ และมีแรก ๆ เด็กไม่รับอาหารมีการอาเจียนออกมา

**นายสุธา สมนวล :** ขอสอบถามเด็กกินทั้งเดือนเลยใช่ไหม และมีเด็กที่ผอมใช่ไหม เพราะดูจาก

**ผญบ.ม.2** อาหารมีเมนูที่จำเจ หากกินอยู่แบบเดิมอาจทำให้เด็กไม่เจริญเติบโตหรือไม่

**นางวิภาพร ชูเพชร :** ใน 1 เดือนจะไม่เหมือนกัน จะไม่ซ้ำกัน

**ครู ศพด.ต.คลองหรัง**

**นายสุธา สมนวล :** ถ้าอย่างนั้นจะต้องทำรายละเอียดให้ดี ถ้าอย่างนั้นรายงานมาก็แปลว่า

**ผญบ.ม.2** เหมือนกันว่าเด็กกินทุกวัน จากที่ผมเช็ค 6 เดือนเมนูเดียวกันหมดเลย

**นางสมร อ้วนเส้ง :**  สำหรับในส่วนของโรงเรียนบ้านต้นปริงนั้นจะให้เด็กเขียนอาหารที่เด็กชอบคน

**ครูโรงเรียนบ้านต้นปริง** ละ 1 อย่าง เพื่อที่ว่าเด็กจะได้มีการอยากกินอาหารเพิ่มมากขึ้น แต่อาหารที่เด็กโรงเรียนบ้านต้นปริงชอบมากที่สุด คือ ผัดเผ็ดปลาดุก เพราะปลาดุกเราเลี้ยงเอง และอาหารที่ไม่ชอบ คือ ผัดถั่วงอก

**นางวิภาพร ชูเพชร :** ตามหลักโภชนาการที่ไปอบรมมานั้นจะจัดอาหารไม่ซ้ำกันหรือการนำเอา

**ครู ศพด.ต.คลองหรัง** อาหารมาจัดให้ใหม่ได้ ซึ่งเป็นการหมุนเวียน

**นายสุธา สมนวล :** และใบลงทะเบียนผู้ปกครองลง 17 คน คือ อะไร

**ผญบ.ม.2**

**น.ส.ชุติมน แก้วรุ่งเรือง :** คือ มีผู้ปกครองของเด็กที่ไม่ให้ความร่วมมือในการดำเนินกิจกรรม

**ผู้ดูแลเด็ก ศพด.ต.คลองหรัง**

**นายสุธา สมนวล :** ใช้แต่เคยคุยในรายงานผลปีที่ผ่านมา 2561 คือ เราทำยังไงพาผู้ปกครองมาให้

**ผญบ.ม.2** ได้ เพราะลูกหลานเขาอยู่ตรงนี้ เพราะรอบก่อนที่พูดในส่วนของว่ายน้ำ ให้ผู้ปกครองมาส่งไม่ได้เพราะบางครั้งให้ย่า ยายมาส่ง เราไม่ได้เข้าถึงผู้ปกครองที่แท้จริงของเด็ก และได้คุยในที่ประชุมไปแล้ว และในส่วนของการป้องกันไม่ให้เด็กกินของร้านค้า ขอแนะนำให้ศูนย์พัฒนาเด็กเล็กคุยกับผู้ปกครองของเด็กได้เลย เพราะกินขนมทิ้งบริเวณถนนก่อนมาโรงเรียน และยอมรับผู้ปกครองคนหมู่ที่ 5 บ้านต้นปริง ก่อนที่จะมาส่งหลานที่ศูนย์พัฒนาเด็กเล็กตำบลคลองหรัง ผู้ปกครองได้นำอาหารเพื่อให้เด็กได้รับประทานอาหารก่อนมาโรงเรียน และเป็นอาหารที่มีประโยชน์ และพบเจอผมในทุก ๆ เช้า ก่อนมาส่งหลานในโรงเรียน และยอมรับว่าเด็กศูนย์พัฒนาเด็กเล็กยังไม่ได้รับประทานอาหารเช้ามาโรงเรียน เพราะผู้ปกครองส่วนใหญ่มาส่งลูกหลานเวลา 06.30 น. แต่ยังดีที่ช่วงนี้มีร้านขายอาหารบริเวณหน้าศูนย์พัฒนาเด็กเล็กที่จะช่วยให้เด็กที่มาเร็วได้รับประทานอาหารก่อนประตูโรงเรียนจะเปิด แต่เมื่อก่อนที่ไม่มีเขาก็มา รออยู่หน้าประตู โครงการนี้ก็ยอมรับแต่อาหารที่ทำขออย่าจำเจ เพราะเด็กอาจจะเบื่อ และทำยังไงก็ได้ให้เด็กได้กิน

**นายประกอบ ประทุมวรรณ :** ส่วนไหนที่คณะกรรมการให้คำแนะนำก็นำไปปรับเพื่อให้เกิดประโยชน์กับเด็ก

**ผู้ทรงคุณวุฒิ** ศูนย์พัฒนาเด็กเล็กตำบลคลองหรังต่อไป

- โครงการคลองหรังร่วมใจ ลดเบาหวาน ความดัน รู้เท่าทัน Stroke โดย อาสาสมัครสาธารณสุขประจำหมู่บ้าน หมู่ที่ 1 บ้านคลองหรัง

**นางนิตยา พรมสุวรรณ :** สำหรับโครงการคลองหรังร่วมใจ ลดเบาหวาน ความดัน รู้เท่าทัน Stroke โดย

**ปธ.อสม.ม.1** อาสาสมัครสาธารณสุขประจำหมู่บ้าน หมู่ที่ 1 บ้านคลองหรัง และเครือข่ายความร่วมมือ โดยมีนักศึกษาพยาบาลศาสตร์ มหาวิทยาลัยสงขลานครินทร์ เข้าร่วมช่วยในการดำเนินกิจกรรม งบประมาณที่ขอรับการสนับสนุน 7,230 บาท โดยมีวัตถุประสงค์ ข้อที่ 1 อธิบายสาเหตุของการเกิดโรคความดันโลหิตสูงและเบาหวาน จากวิถีชีวิตชาวสวนยางได้ถูกต้อง ข้อที่ 2 เพื่อให้ผู้เข้าร่วมโครงการมีทักษะในการเลือกอาหารที่เหมาะสม เพื่อป้องกัน และลดการเกิดโรคความดันโลหิตสูงและเบาหวาน ข้อที่ 3 เพื่อให้ผู้เข้าร่วมโครงการออกกำลังกาย โดยปฏิบัติสมาธิปรับอารมณ์ด้วย SKT ได้อย่างถูกต้อง ข้อที่ 4 เพื่อให้ผู้เข้าร่วมโครงการสามารถบอกอาการแสดงของภาวะหลอดเลือดสมองและวิธีการจัดการได้อย่างถูกต้อง ข้อที่ 5 เพื่อให้ผู้เข้าร่วมโครงการมีความตระหนักในการดูแลสุขภาพของตนเอง วิธีดำเนินการ โครงการ “คลองหรังร่วมใจ ลดเบาหวาน ความดัน รู้เท่าทัน Stroke” มีการจัดกิจกรรมภายใน 1 วัน โดยจัดเป็นเวทีเสวนาประกอบเนื้อหาร่วมกับปฏิบัติการ ซึ่งมีกิจกรรมย่อย ดังนี้ เวทีเสวนา เรื่อง “วิถีชีวิตชาวสวนยางกับการเกิดโรคความดัน เบาหวาน” โดยนายอัมพร ละอองจิต นางริต้า กองแก้ว และนางปรีดา หนูแดง ดำเนินรายการโดยนางสาวอัจฉรา เต็มเปี่ยมและนางสาวนุรมา มามะ 1. กิจกรรม “เปลี่ยนเพื่อสุขภาพ” โดยนางสาวอัลยา สุวามีนและทีมงาน 2. กิจกรรม “SKT บำบัดโรค” โดยนางสาวสิริกัญญา รัตนบูรณ์และทีมงาน 3. กิจกรรม “รู้เท่าทัน Stroke” โดยนางสาวอรยา หนูแก้วและทีมงาน 4. กิจกรรม “สัญญาต้องทำนะ” โดยนางสาวเอมา สะแลแมและนายอภินันท์ ลาวัลย์ ผลที่คาดว่าจะได้รับ 1. ประชาชนในพื้นที่มีการปรับเปลี่ยนพฤติกรรมที่เหมาะสม 2. อุบัติการณ์การเกิดใหม่ของโรคความดันโลหิตสูง เบาหวานและหลอดเลือดสมองลดลง 3. มีการจัดตั้งชมรมออกกำลังกายปรับอารมณ์ด้วย SKT ภายในหมู่บ้าน 4. มีการเปิดเสียงตามสายในการให้ความรู้เรื่องอาการแสดงเริ่มต้นของภาวะหลอดเลือดสมองและการจัดการเมื่อเกิดอาการ ทุกวันในหมู่บ้าน

**ที่ประชุม :** รับทราบ

**ระเบียบวาระที่ 4 เรื่องเพื่อพิจารณา**

**น.ส.มะลิวรรณ แก้วรัตนะ :** อยากจะให้คณะอนุกรรมการติดตามและประเมินผลโครงการช่วยพิจารณา

**ผช.จพง.สาธารณสุข** คะแนนตามแบบประเมินที่ได้ให้ไว้ข้างต้น พร้อมทั้งข้อเสนอแนะการดำเนินงานในอนาคตสำหรับโครงการที่ขอรับงบประมาณประจำปีงบประมาณ 2562 โดยคะแนนที่ได้จะนำไปหาค่าเฉลี่ยนค่ะแนนว่าแต่ละข้อได้ค่าเฉลี่ยอย่างไรเพื่อรายงานผลให้กับคณะกรรมการบริหารกองทุนหลักประกันสุขภาพ องค์การบริหารส่วนตำบลคลองหรังทราบต่อไป

**นายสุธา สมนวล :** อยากจะให้ทุกโครงการพยายามทำต่อเนื่องในทุกโครงการโดยเฉพาะในกลุ่ม

**ผญบ.ม.2** เด็กและอยากจะให้ทุกหมู่บ้านขอสนับสนุน เช่น กลุ่ม อสม. ในทุกหมู่บ้าน เพราะงบประมาณยังเหลือเยอะอยู่ อยากจะให้กลุ่ม อสม.ทุกหมู่บ้าน ได้นำงบในส่วนนี้ไปใช้ในงานส่งเสริมสุขภาพผู้สูงอายุ หรือผู้ติดเตียงในตำบลคลองหรัง

**นายประกอบ ประทุมวรรณ :** หากคณะอนุกรรมการติดตามและประเมินผลไม่มีอะไร ขอขอบคุณผู้เข้าร่วม

**ผู้ทรงคุณวุฒิ**  ประชุมทุกท่านและขอปิดการประชุม ขอบคุณครับ

**ระเบียบวาระที่ 5 เรื่องอื่น ๆ (ถ้ามี)**

**-**

**ปิดการประชุม เวลา 15.30 น**

(ลงชื่อ) ผู้บันทึกรายงานการประชุม

 (นางสาวมะลิวรรณ แก้วรัตนะ)
 ผู้ช่วยเจ้าพนักงานสาธารณสุข

 (ลงชื่อ) ผู้ตรวจรายงานการประชุม
 (นายไชยยศ เหมรัตน์)
 หัวหน้าสำนักปลัด

 (ลงชื่อ)
 (นายประกอบ ประทุมวรรณ)
 ประธานคณะอนุกรรมการ